CELEX: 22017D1882
Language: hr
Date: 2016-03-18 00:00:00
Title: Odluka Zajedničkog odbora EGP-a br. 52/2016 od 18. ožujka 2016. o izmjeni Priloga II. (Tehnički propisi, norme, ispitivanje i potvrđivanje) i Priloga IV. (Energija) Sporazumu o EGP-u [2017/1882]

19.10.2017   
               
               
                  HR
               
               
                  Službeni list Europske unije
               
               
                  L 270/20
               
            ODLUKA ZAJEDNIČKOG ODBORA EGP-a
      br. 52/2016
      od 18. ožujka 2016.
      o izmjeni Priloga II. (Tehnički propisi, norme, ispitivanje i potvrđivanje) i Priloga IV. (Energija) Sporazumu o EGP-u [2017/1882]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba Komisije (EU) 2015/1095 od 5. svibnja 2015. o provedbi Direktive 2009/125/EZ Europskog parlamenta i Vijeća u pogledu zahtjeva za ekološki dizajn profesionalnih rashladnih ormara, brzih rashlađivača ili zamrzivača, kondenzacijskih uređaja i procesnih rashladnih uređaja (1) treba se uključiti u Sporazum o EGP-u.
               
            
                  (2)
               
               
                  Priloge II. i IV. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 6.n (Uredba Komisije (EU) 2015/1189) u poglavlju IV. Priloga II. Sporazumu o EGP-u umeće se sljedeća točka:
      
         
                     „6.o
                  
                  
                     
                        32015 R 1095: Uredba Komisije (EU) 2015/1095 od 5. svibnja 2015. o provedbi Direktive 2009/125/EZ Europskog parlamenta i Vijeća u pogledu zahtjeva za ekološki dizajn profesionalnih rashladnih ormara, brzih rashlađivača ili zamrzivača, kondenzacijskih uređaja i procesnih rashladnih uređaja (SL L 177, 8.7.2015., str. 19.).”
                  
               
      Članak 2.
      Nakon točke 26.o (Uredba Komisije (EU) 2015/1189) Priloga IV. Sporazumu o EGP-u umeće se sljedeća točka:
      
         
                     „26.p
                  
                  
                     
                        32015 R 1095: Uredba Komisije (EU) 2015/1095 od 5. svibnja 2015. o provedbi Direktive 2009/125/EZ Europskog parlamenta i Vijeća u pogledu zahtjeva za ekološki dizajn profesionalnih rashladnih ormara, brzih rashlađivača ili zamrzivača, kondenzacijskih uređaja i procesnih rashladnih uređaja (SL L 177, 8.7.2015., str. 19.).”
                  
               
      Članak 3.
      Vjerodostojan je tekst Uredbe (EU) 2015/1095 na islandskom i norveškom jeziku koji se objavljuje u Dodatku o EGP-u Službenom listu Europske unije.
      Članak 4.
      Ova Odluka stupa na snagu 19. ožujka 2016. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 5.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 18. ožujka 2016.
         
            
               Za Zajednički odbor EGP-a
            
            
               Predsjednik
            
            Claude MAERTEN
         
      
      
         (1)  SL L 177, 8.7.2015., str. 19.
      
      
         (*1)  Ustavni zahtjevi nisu navedeni.